rlitschk/wikidir huggingface dataset:
De Bundsautobahn 24 (Afk.: BAB 24 oder A24) is en överregionale Autobahn, de Hamborg mit Berlin verbinnt. Se verlöpt över en Samtläng vun 293 km vun’n Horner Kreisel bit na’t Autobahndreeeck Havelland an’n Berliner Ring. De A 24 is en Deelstück vun de Europastraat 26 (E 26). De Bundsautobahn 24 fangt in Hamborg an’n Horner Kreisel an un dweert de Stadtdelen Mariendaal un Jenfeld bit se an’t Autobahnkrüüz Hamborg-Oost kummt. Hier krüüzt se de A 1, de vun Lübeck över Hamborg na Bremen verlöpt, un geiht den wieter in Richt Oosten dör den Sassenwoold. An de Anslusssteed Schwarzenbek/Grande dröpt se de B 404, de deelwies to de A 21 utboet is un Kiel mit Bad Segeberg verbinnt. In’n Oosten vun Hornbek dweert de Autobahn den Ilv-Lübeck-Kanal un föhrt denn dör den Naturpark Lauenburgische Seen wieter na de sleswig-holsteensche Landsgrenze to Mekelnborg-Vörpommern twüschen Gudow un Zarrentin in de Neeg vun’n Schaalsee. In Mekelnborg verlöpt de A 24 dör de Landkreisen Ludwigslust un Parchim. An’t Autobahndreeeck Swerin twiegt de A 14 (ehmols de A 241) as Autobahntobringer in de Landshööftstadt un tokamen Verbinnen na de A 20 vun Lübeck na Rostock af. Swerin kann ok vun de Affohrten Hagenow över de B
Joseph Wiseman (* 15. Mai 1918 in Montreal; † 19. Oktober 2009 in New York City) weer en kanaadsch Schauspeler. Joseph Wiseman sien bekannste Rull weer de as Dr. Julius No in den James-Bond-Film Dr. No van 1962. Dornven weer he in eenig US-Regen as Crime Story, MacGyver, A-Team un Law & Order to sehn. Danny Morgenstern, Manfred Hobsch: James Bond XXL. Schwarzkopf & Schwarzkopf, ISBN 3-89602545-7 Joseph Wiseman in de Internet Movie Database (engelsch)
Robert Tillmanns (* 5. April 1896 in Barmen; † 12. November 1955 in Berlin) weer en düütsch Politiker (CDU). He weer van 1953 bit to sien Dood Bundsminister för besünnere Upgaaven. Nah sien Abitur 1914 nehm Tillmanns bit 1918 as Suldat an de Eerste Weltkrieg deel. Dornah studeer he van 1919 bit 1921 Staatswetenschapen. 1921 hett he denn ok sienen Dokter an de Universität Tübingen makt. Van 1922 bit 1930 weer he as Hööftgeschäftsführer vun dat Studentenwark as ok för de Studienstiftung des deutschen Volkes tätig. Af 1931 weer he Regeerensraat in dat preußisch Kultusministerium, 1933 wurr he ut politisch Grünnen entlaten. Bit 1945 hett he denn in de Middeldüütsch Montan-Industrieverwaltung arbeit. Nah Kriegsenn’ weer he bit 1949 Generalsekretär vun dat Hilfswerks vun de Evangeelsch Karken in Düütschland. Tillmanns weer siet 1925 mit Herta Naegelsbach (1904-1995) verheiraadt un harr dree Döchter. Nah den Tweeten Weltkrieg hörr he 1945 tosommen mit Jakob Kaiser un Ernst Lemmer to de Mitbegründer vun de CDU in Berlin un de Sowjeetsche Besatzungszone. Van 1949 bit 1952 weer he eerst stellvertredend Landsvörsitter un af den 26. April 1952 Landsvörsitter vun de CDU Berlin. Af 1950 weer he Liddmaat vun den Bundsvörstand vun de CDU un siet
De Zoologie is de Deel vun de Biologie, de sik mit Deerter befaat. De Zoologie ward indeelt in Allgemeen Zoologie Speziell Zoologie mit de Systematik vun dat Deerriek Anwennte Zoologie, wat besünners um de Beester in de Bueree geiht. Morphologie Anatomie Physiologie Ethologie, dat is, woans de Beester sick verholln doot. Genetik, dat is vun dat Arvgood un de Tucht.
Gallo-Itaalsch is en Spraakgrupp in Noorditalien, Kroatien, Slowenien, San Marino, Monaco, de Swiez un Frankriek. To de Gallo-itaalschen Spraken höört (mit de ISO 639-3 Koods): Piemonteesch (ISO 639-3: pms), warrt snackt in Piemont Lombardsch (ISO 639-3: lmo), warrt ünnerdeelt in Oostlombaardsch (snackt in Bergamo un Brescia) un Westlombardsch (snackt in de Provinzen Mailand, Lodi, Novara, in Insubria, in dat Valtellina un in den Kanton Ticino Liguursch (ISO 639-3 lij), snackt in Ligurien Emiliano-Romagnolo (ISO 639-3 eml), snackt in de Emiglia-Romagna Ethnologue Report (engelsch)
De roden Bloodkörpers sünd de fakensten Zellen in’t Blood vun de Warveldeerten. Beschreven weern se dat eerste mol 1658 vun Jan Swammerdam. Ünner’t Mikroskop seht se ut as meist gliek grote, blasse, runne Schieven, de in de Mitt vun beide Sieten’n beten inbuult sünd (bikonkav). Se deent to’n Transport vun Suerstoff vun de Lung oder de Kemen to de verscheden Liefgeweven. De Schievenform vun de roden Bloodkörpers kummt vun dat Membranskelett. Dat besteiht ut en flachig Nett ut Spektrin-Filamenten, de dör korte Aktin-Filamenten tosamenhollen warrt. Dör’t Vermiddeln vun Adapterproteinen as Ankyrin un 4.1 is dat Nett över Proteinen an de Plasmamembran verankert. To disse versmölten Proteinen vun de Plasmamembran tellt dat Bande-3-Tetramer un dat Glykophorin. Erythrozyten bestaht to 90 % vun de Dröögmassse ut dat Protein Hämoglobin, dat den Suerstoff binnt. Dat is ruchweg 35 % vun de Samtmasse vun en Erythrozyten oder 120 bit 160 g/l vunt Vullblood bi Fronslüüd un 140 bit 180 g/l bi Mannslüüd. De Häm-Andeel vun’t Protein is verantwoortlich för de rode Klöör vun de Erythrozyten un dormit ok vun’t Blood. De roden Bloodkörpers vun Söögdeerten verleert in’t Verloop vun jemehr Riepen, vördem se in den Bloodkreisloop kamt, den Zellkarn un jemehr Organellen. In de
Wladimir Wladimirowitsch Putin (russisch Владимир Владимирович Путин; * 7. Oktober 1952 in Sankt Petersborg) is de Präsident vun Russland. He hett Juristeree studeert. He weer KGB-Offizier, ok in Dresden, wat denn in de DDR weer. He weer vun Juli 1998 bet August 1999 de Chef vun de russ’sche Binnenlandsgeheemdeenst. Siene Partei is Jedinaja Rossija. Vun 1999 bet 2000 weer he Ministerpräsident vun Russland. Vun 1999 bis 2008 weer he Präsident vun Russland. Sien Nahfolger wurr denn Dmitri Anatoljewitsch Medwedew, wiel Putin nich weer kandideeren kunn. He is dornah aber glieks Ministerpräsident wurrn. He hett in sien Amtstied Krieg gegen Tschetschenien hett, wat vun Russland sülvständig sien wüll. Wladimir Putin is en aktiv Liddmaat vun de Russ’sch-Orthodoxe Kark. Wladimir Putin hett, ok wenn he Symbolen vun de Sowjetunion in sien Politik bruukt, gode Kontakten to Gerhard Schröder, Silvio Berlusconi un annere europääsche Regierungbasen. Putin hett en Fru un twee Kinner. Wladimir Putin. Mehr Biller, Videos oder Audiodateien to’t Thema gifft dat bi Wikimedia Commons. Normdaten: GND: 122188926 (OGND, AKS) | LCCN: n00093163 | VIAF: 492144647699681057839/ 125145970358732252841, 492144647699681057839 | Wikipedia-Personensöök
(620) Drakonia is en Asteroid ut de Hööftgördel, de an’n 26. Oktober 1906 vun de US-amerikaansch Astronom Joel Hastings Metcalf in Taunton opdeckt wurrn is. De afsolute Helligkeit bedrocht 11,28. De Asteroid is mögelkerwies nah de Drake University in de US-Bundsstaat Iowa nömmt wurrn.
Wilhelm Cohn (* 6. Februar 1859 in Berlin; † 17. August 1913 in Charlottenburg) weer en düütsch Schachmeester. Cohn weer Schachspeler vun Berop un hett an völ Turnieren deelnommen. Sien best Ergebnis weer de mit Rudolf Charousek und Michail Tschigorin deelt tweete Platz bi den 11. Kongress vun de Düütsch Schachbund in Köln 1898 (achter Amos Burn aber noch vör Wilhelm Steinitz, Carl Schlechter, Jackson Whipps Showalter, Johann Berger usw.). En Johr later nehm he an dat groode Turnier vun London deel un deel sück Platz 10 mit Ex-Weltmeester Wilhelm Steinitz. 1900 in München keem he up Platz 6. 1902 in Hannober lann he woll wat wieder achtern, kunn aber den Weltklassespeler Harry Nelson Pillsbury slahn. 1905 keem he up Platz 3 in dat B-Turnier vun Barmen. He speel twee Wettkämpe, de he aber beid verlor: 1894 in Berlin tegen Carl August Walbrodt mit 0:5 un 1910, ok in Berlin, tegen Ehrhardt Post mit 4,5:7,5 (+3, -6, =3). Wilhelm Cohn up chessgames.com
De Goldene Stimmgavel weer en Utteken vun de düütschen Musikbranche, de in de Johren vun 1981 bit 2007 vergeven worrn is. De Priesdrägers weern bestimmt dör de Tall vun de verköfften Toondrägers (LP, CD). Wobi de Verkoopstallen jümmer vun’n Oktober vun’t Vörjohr bit to’n Juni vun’t Lopen Johr dör de Media Control rantogen weern. Dat geev tosamen 27 Verlehen vun de Golden Stimmgavel. De letzte hett an’n in’t Johr 2007 in de Friedrich-Ebert-Hall in Ludwigshafen an’n Rhien, woneem de Verlehen 22 mol stattfunnen hett. De Feernsehgala weer jeedmol vun Dieter Thomas Heck modereert, de sülvst ok de Utfinner vun de Veranstalten weer. As he bi’n ZDF ophöört hett, is de Pries nich wieter verleht worrn. De Goldene Stimmgavel op uni-protokolle.de
De Human Development Index, kortweg HDI, is en Index dor för, wie dat mit de Minschen in de verscheden Länner up de Welt geiht un steiht. De HDI warrt vun 1990 af an in den Human Development Report vun dat Programm to'n Vörankamen vun de Vereenten Natschonen (UNDP) rutbröcht. De HDI is to'n groten Deel vun den Ökonomen Mahbub ul Haq ut Pakistan utfunnen wurrn. Dor hett he eng mit den Ökonomen un Dräger vun den Nobelpries Amartya Sen ut Indien un den Weertschopswetenschoppler un Politiker Meghnad Desai ut Grootbritannien bi tosamenarbeit'. Anners as bi de Weltbank ehrn Lännervergliek warrt nich bloß up dat Bruttobinnenlandprodukt (BBP), ümrekent up jeden Inwahner vun dat Land in KKV-$ (Koopkraftverglieken) keken, man dor weert de Levensduer in'n Döörsnitt rinrekent, dorto de Andeel vun de Inwahners, de lesen un schrieven könnt un ok de Andeel vun de Inwahners, de nah School gaht. De Faktor Levensduer in'n Döörsnitt warrt as Henwies nahmen, wie dat mit de Vörsorg üm de Gesundheit steiht, mit noog Eten un Drinken un mit Hygiene. De Faktor Bildung steiht, just so, as dat Inkamen, för dat, wat de Lüde lehrt hefft un wie se mitmaken könnt bi de Politik un bi allens,
Eli Marcus (eegentlich: Elias Marcus, * 26. Januar 1854 in Mönster; † 13. September 1935 ok dor) weer een vun de beröhmtesten Schrieverslüüd in dat Westfälsche Platt. He wörr 1854 in Mönster as tweden Söhn vun en Koopmann boren. Eli Marcus weer en Koopmann. In siene letzten Johren weer he bi bannig vele Katholiken, de denn de grote Mehrheit in Mönster weern, nich good to liden, wiels he Juud weer. Dör den Antisemitismus weer dat Jödendom för em wichtiger. Lang warrn kene Böker vun Eli Marcus herutgeven, ok wenn welke Lüüt ok in’t Mönsterland siene Theotersaken speelt hebbt. De Zoologske Oabendgesellschupp vun Professer Landois warr deelwies vun de Plattdüütsche Theotervörstellen vun Eli Marcus finanzeert. Dat bekannteste Stück is Söffken von Gievenbeck. List vun plattdüütschen Schrievers Eli Marcus in de Datenbank Die niederdeutsche Literatur (hoogdüütsch) Indrag to den Schriever in dat Westfäälsche Autorenlexikon (hoochdüütsch)
Edgard Colle (* 18. Mai 1897 in Gent; † 20. April 1932 Gent) weer en belgisch Schachmeester. Colle weer Schachspeler vun Berop un hett van 1922 bit 1931 an över 50 Schachturnieren deelnommen. Söss Mal weer he belgisch Landsmeester (1922, 1924, 1925, 1927, 1928 un 1929). Bi de Amateurweltmeesterschap in Paris 1924 keem he up den darten Platz, noch vör Max Euwe. In en Wettkamp in Antwerpen 1925 wunn he tegen George Koltanowski, de to disse Tiet de tweetbest Speler vun Belgien weer, klor mit 4:0 bi 3 Remisen. Sein gröttste Erfolge bi internatschonal Turnieren weern eerste Plätze in Meran 1926 (vör Speler as Dawid Przepiórka, Rudolf Spielmann un Savielly Tartakower) as ok in Scarborough 1930, wo he Géza Maróczy, Akiba Rubinstein un Mir Malik Sultan Khan achter sück leet. Sien letzt Turnier weer Rotterdam 1931, dor keem he up den tweeten Platz (achter Salo Landau aber vör Savielly Tartakower un Akiba Rubinstein). Colle weer tietlevens bannig kränkelk un kunn sien schachlich Talent dorüm nich vull utschöpfen. He sülvst hett aber sien Gesundheitstostand nie för weniger good Resultate verantwortlich makt. He weer fruendlich und eenfach un dorum bi sien Gegner good ansehn. Nah sien Dood nah en Magengeschwür hebbt hüm
Michel Jadoul (* 17. September 1957 in Brüssel) is en belgisch Schachspeler. 1983 kreeg he den Titel Internatschonal Meester un in dat Johr dorup wurr he in Huy eerstmal belgisch Meester. Dat gelung hüm denn 1988 (wedder in Huy - deelt mit Richard Meulders), 1990 in Brasschaat un 1992 in Morlanwelz nochmols. För Belgien hett he bit jetzt ok an dree Schacholympiaden deelnommen. He speelt geern mit Witt dat Larsen-Anspeel 1. b3. Sien hööchste Elo-Tall weer 2420. FIDE-Kort Jadoul up chessgames.com
Todd Hallowell (* 29. August 1952 in Pottstown, Pennsylvania) is en US-amerikaanschen Filmproduzent. Sien eersten Insichten in dat Filmgewarf hett Hallowell as Szenenbillner maakt un weer ok dat een oder annere mol in en lütte Rull to sehn. As Produzent is he siet de 1990er Johren dorbi un hett siether ok as Helpsman vun’n Speelbaas arbeit. Ünner de Filmen, de he mitproduzeert hett weern bekannte Warken as Backdraft, Apollo 13, The Da Vinci Code un 'Frost/Nixon. Todd Hallowell is 1996 tosamen mit Brian Grazer mit den PGA Award in de Kategorie Speelfilmproduzent vun’t Johr för den Film Apollo 13 uttekent worrn. Todd Hallowell in de Internet Movie Database (engelsch)
Heinrich Christian Willem Busch (* 15. April 1832 in Wiedensahl (bi Hannober); † 9. Januar 1908 in Mechtshusen, wat vundaag to Seesen höört) weer en Schriever op Hooch un Platt. He weer as dat öllste vun söben Kinner boren. Vun 1847 bet 1851 möök he en Maschinenbustudium in Hannober. Ok in de Kunst möök Busch wat, he teken Biller. Vundaag sünd enige vun sien Biller in’t Wilhelm Busch-Museum in Hannober to seihn. Een vun de beröhmteste Warken vun de düütsche Literatur is Max un Moritz vun Busch, wat ok in veertig frömde Spraken översett wurrn is. Dit Wark warrt ok as een vun de eersten Vörlöper vun de modernen Comics ansehn. Plisch un Plum un Hans Huckebeen sünd welke vun de anner literarisch Warken. Willem Busch weer evangeelsch-luthersch Christ. Aber he wurr en Schöler vun Schopenhauer. So as jede Humorist weer ok Willem Busch kien eenfacken Spaasmaker, man en Minsch mit een lachen un een wenen Oog. Siet 1859 arbeit he as Dichter un Teekner för de „Fliegenden Blätter“ un den „Münchner Bilderbogen“, wo siene Vertellen över lustige, aver ok trorig-eernste Billergeschichten toeerst afdruckt wurrn. Dör disse Vertellen wurr he tämlich gau överall bekannt. Mit veel Verstand stell he in
(653) Berenike is en Asteroid ut de Hööftgördel, de an’n 27. November 1907 vun de US-amerikaansch Astronom Joel Hastings Metcalf in Taunton opdeckt wurrn is. De afsolute Helligkeit bedrocht 9,2. De Asteroid is nah de Königin Berenike II. vun Ägypten, nömmt wurrn.
Platinit is en Iesen-Nickel-Legeeren mit ca. 46 Prozent Nickel- un 54 Prozent Iesenandeel. Platinit hett de sülvigen Warmsutdehnkoeffizient as Glas un Platin, is aber düütlich priesweerter as Platin. Platinit wurrd ok as Insmültlegeeren för t. B. Glas bruukt.
De Kehrweert oder Kehrtall vun en Tall gifft in de Multiplikatschoon mit disse Tall nipp un nau een. Den Kehrweert vun en Bröök kriggt man, wenn een den Nömer un den Teller mitenanner dörtuschen deit, den Bröök also ümkehrt. To’n Bispeel is de Kehrweert vun den Bröök 2 5 {\displaystyle {\tfrac {2}{5}}} gliek 5 2 {\displaystyle {\tfrac {5}{2}}} . En annere Beteken dorför is ok reziprook Weert. De Kehrwert vun de natürlichen Tall x {\displaystyle x} is 1 x {\displaystyle {\tfrac {1}{x}}} , also en Stammbröök. Jede Tall, de vun Null verscheden is, kann as Brook x 1 {\displaystyle {\tfrac {x}{1}}} schreven warrn. Dorüm is de Kehrweert 1 x {\displaystyle {\tfrac {1}{x}}} oder in en annere Schrievwies x − 1 {\displaystyle x^{-1}} . Allgemeen gellt, dat de Kehrweert vun en ratschonalen Bröök a b {\displaystyle {\tfrac {a}{b}}} gliek b a {\displaystyle {\tfrac {b}{a}}} is, mit a , b ≠ 0 {\displaystyle a,b\neq 0} . För de Null gifft dat keen reellen Kehrweert, vun wegen dat een nich dör Null delen kann. De Kehrweertfunkschoon is en Involutschoon. Dat bedüüt, dat de Kehrweert vun’n Kehrweert vun en Tall wedder de oorsprüngliche Tall is. Vun wegen de Egenschop x − 1 ⋅ x
En Landweertschaplich Bedrief (Buernhoff) is dat lüttste Element vun de Landweertschap. Fröher hett een Bedrief mehrst Tucht, Mast un Plantenanbo toglieks maakt, hüüt sünd se mehrst spezialiseert op ene Saak. Typische Deeren sünd Keih, Swien, Höhner, Schaap un Zegen. De Deeren warrt op Gröönland holen oder vun dat Gras warrt Silaasch maakt, dat to'n Bispeel in den Winter as Foder bruukt warrt. Ok op den Acker köönt Foderplanten as de Mais, de faken ok to Silaasch verarbeid warrt, anboot warrn. Annere Planten sünd dat Koorn, as Foderplant oder to'n Wiederverarbeiden to Mehl, oder de Raps, de to'n Bispeel to Biodiesel verarbeid warrt. Ok annere Planten warrt bruukt, üm Energie to produzeern. De warrt no de Oorn in ene Biogasanlaag vergäärt oder verfuult un dorbi entsteiht Methangas. Dat warrt verfüürt un dorbi Strom un Warms produzeert. Annere Oorden vun landwertschapliche Bedriefen sünd Aaftbo-Bedriefen oder Riederhööv.
Carl Schlechter (* 2. März 1874 in Wien; † 27. Dezember 1918 in Budapest) weer en öösterrieksch Schachspeler. Schlechter wurr in en kathoolsch Familie in Wien boren. As he 13 Johr old weer, fung he mit dat Schachspelen an. Sien eerst un eenzig Schachlehrer weer de ungaarsch Schachkomponist Samuel Gold. 1893 nehm Schlechter eerstmals an en Meesterturnier deel. In dat Veererturnier wunn he vor de stark Wiener Speler Marco und Zinkl. Dorup henn hett hüm Marco to en Tweekamp rutfordert. All 10 Partien sünd aber remis utgahn. Schlechter hett dreemal Meesterturniere vun den Düütschen Schachbund wunnen: 1900 (tosommen mit Pillsbury un Géza Maróczy vör Amos Burn u. a.), 1904 (gemeensam mit Swiderski un von Bardeleben vör Ossip Bernstein, Georg Marco u. a.) und 1910 vör Oldřich Duras, Aaron Nimzowitsch, Rudolf Spielmann usw.). Sien starkste Tiet harr Schlechter in de Johren van 1906 bit 1911. In disse Tiet leeg he af un to up den tweeten Platz vun de nahderhenn berekent Weltrangliste, speel 1910 in de Kamp um de Schachweltmeesterschap tegen Emanuel Lasker un reck 1911 mit 2764 sien best Historsch Elo-Tall. In de Weltmeesterschaüskamp stunn he kört vör den Gewinn. Lasker gelung dat eerst dör en Sieg in de teinte
Rutherford Birchard Hayes (* 4. Oktober 1822 in Delaware, Ohio; † 17. Januar 1893 in Fremont, Ohio) weer en US-amerikaansch Politiker un de 19. Präsident vun de USA van 4. März 1877 bit to’n 3. März 1881. He weer buterdem noch tweemal Gouverneur vun de US-Bundsstaat Ohio. Tüschen 1837 un 1838 hett Hayes de Isaac Webbs Prepatory School in Middletown (Connecticut) besöcht. Van 1838 bit 1842 hett he an dat Kenyion College in Gambier (Ohio) studeert. Nah en körten Tiet in dat Afkaatsbüro vun Thomas Sparrow in Columbus hett he an de Harvard University Jura studeert. Dor hett he denn ok 1845 sien juristisch Examen afslooten. Noch in dat sülvig Johr wurr he as Afkaat tolaaten. Tüschen 1845 un 1861 weer he in Fremont un Cincinnati as Afkaat tätig. Oorsprünglich weer Hayes Liddmaat vun de Whigs. Nahdem sück disse Partei Midden vun de 1850er Johrem uplööst harr, hett sück Hayes de nee Republikaansch Partei towendt. Hayes wurr en vun de Wegbereiter vun disse Partei in Ohio. Een vun de Gründe, disse Partei bitotreden, weer sien Afneigung tegen de Slaveree in de USA. 1857 wurr he Afkaat vun de Stadt Cincinnati. 1860 hett he de Präsidentschaftswahlkampf vun Abraham Lincoln ünnerstött. Bi
John Albert “Jack” Kramer (* 1. August 1921 in Las Vegas, Nevada; † 12. September 2009 in Los Angeles, Kalifornien) weer en US-amerikaansch Tennisspeler. Kramer hörr to de best Tennisspeler in de 1940er un 1950er Johren. Sien eersten Erfolge kunn he mit Ted Schroeder fiern, as de beid de Düppelkonkurrenz bi de US-Meesterschapen 1940 un 1941 winnen kunnen. In dat Johr 1946 wunn he ok to’n eersten Mal dat Herrenturnier in Forest Hills. In dat sülvig Johr wunn he tosommen mit Ted Schroeder in de Davis Cup tegen Australien. Een Johr later hett he denn ok in Wimbledon wunnen. Later henn wurr he denn Tennisprofi un tour mit Pancho Gonzáles, Pancho Segura, Frank Sedgman un Robert Riggs. Nah sien Tenniskarriere wurr he Tourpromoter in de professionellen Serie. Jack Kramer steiht neben dem Profitennis ok för anner Innovationen in’t Tennis. He weer de eerste spoodriek Serve-and-Volley-Speeler un en vun de eersten Speler, de in Wimbledon mit lütt Büx spelen deen. In dat Johr 1968 wurr he in de Hall of Fame vun de internatschonal Tennissport upnommen. Kramer up de Davis Cup-Siet (engelsch) Jack Kramer in de „International Tennis Hall of Fame“ (engelsch)
Keiiti Aki (* 3. März 1930 in Yokohama, Japan; † 17. Mai 2005 op Réunion, Frankriek) weer en japaanschen Eerdphysiker un Seismoloog. Aki weer in Yokohama in Japan boren un hett an de Universität vun Tokio studeert. Dor hett he sien Bachelor un later ok sien Doktertitel kregen. För sien Tiet as Postdoc wessel he in de USA un hett an’t California Institute of Technology arbeit. He is denn in de USA bleven un weer later denn Professer för Eerdphysik an dat Massachusetts Institute of Technology (MIT) in Cambridge. Bekannt is he ok as Schriever, sünners för dat Book „Quantitative Seismology: theory and methods“, dat he tosamen mit Paul G. Richards schreven hett un as en Standardwark in de Seismologie gellt. Op sien Fackrebeet weer Aki bannig aktiv un hett mit de Tiet ok düchtig vele Ämter bekleedt. So weer he ünner annern Präsident vun’t Seismologie-Afdeel vun de American Geophysical Union (AGU), Präsident vun de Seismoloogsche Sellschop vun Amerika un Vörsitter vun’t seismoloogsche Komitee vun de United States National Academy of Sciences (NAS). He weer ok mitverantwoortlich, dat 1991 dat Southern California Earthquake Center (SCEC) opboet worrn is. Keiiti Aki is för sien Arbeit un sien Engagement mehrfack mit Priesen
Branka Katić (* 20. Januar 1970 in Belgrad) is en serbische Schauspelersche. Katić hett de Kunstakademie vun Novi Sad dörlopen un is dor un in Belgrad in verschedene Bühnenprodukschonen optreden. Se weer as Liddmaat vun de Schauspeelgrupp vun Belgrad Radio un Television opnahmen un is in Jugoslawien mit tallrieke Priesen uttekent worrn. 1998 is se ok westliche Tokiekers bekannt worrn, a se de Hööftrull in den Film Crna mačka, beli mačor (dt.: Schwarze Katze, weißer Kater) vun Emir Kusturica speelt hett. Branka Katić levt in London un Los Angeles un is mit den britischen Speelbaas Julian Farino verheiraat. Branka Katić in de Internet Movie Database (engelsch)
(675) Ludmilla is en Asteroid ut de Hööftgördel (Spektralklass S), de an’n 30. August 1908 vun de US-amerikaansch Astronom Joel Hastings Metcalf in Taunton opdeckt wurrn is. De afsolute Helligkeit bedrocht 7,91. De Asteroid is nah en Figur ut de Oper Ruslan und Ljudmila vun Michail Iwanowitsch Glinka nömmt wurrn.
Johann Koerbecke (* um 1415-20 in Coesfeld oder Münster (Westfalen); † 13. Juli 1491 in Münster) weer en westfäälsch Maler ut de Spätgotik, de in Münster warken de. Koerbecke is in Münster af 1446 nahwiesbor. Dat siet 1471 bewahnt Huus, gelegen in de to de Aa führend Sackgasse Wegesende, hett sien Wittfru Else um 1495 rüm an de Bildhauer Heinrich Brabender verköfft. Koerbeke weer en Vertreder vun de westfäälsch School in de Maleree. Sien farvenfroh Wark folgt up Conrad von Soest un baut stilistisch up de un up Stephan Lochner up. Man nimmt an, dat he mit den Meester vun de Schöppinger Altar aber ok mit de Meester van 1473 in Münster tosommenarbeidt hett. As Hööftwark vun Koerbecke tellt de Marienfelder Altar van 1457 ut dat Klooster Marienfeld. Dat is en Flögelaltar, de sien 16 Bildtafeln weltwiet in Museen verstreet sünd. Söss vun de Tafeln sünd in’t LWL-Landsmuseum för Kunst un Kulturgeschichte in Münster utstellt. Hier wurrd ok de Middeldeel vun de Amelsbürener Altar wiest, de vun Koerbecke stammt. As en vun sien eerste Warken wurrd hüm twee Flögels vun de Langenhorster Altar (tüschen 1440 un 1450) mit je veer Passionsszenen toschreben, de ok in’t Landsmuseum utstellt sünd. Middeldeel vun
(741) Botolphia is en Asteroid ut de Hööftgördel, de an’n 10. Februar 1913 vun de US-amerikaansch Astronom Joel Hastings Metcalf in Winchester opdeckt wurrn is. De afsolute Helligkeit bedrocht 10,021. De Asteroid is nah de hillig Botolph, en engelschen Abt ut dat 7. Johrhundert nömmt wurrn.